کانی پانکە

کانی پانکە گوندێکە، کەوتووەتە ناحیەی ناوەندی قەزای سەید سادق، قەزای سەید سادق، پارێزگای سلێمانی، باشووری کوردستان.
 ناو 
وشەی کانی پانکە، وشەیەکی لێکدراوە، (کانی + پانکە)، ناوی ئەم گوندە لە کانییەکەیەوە وەرگیراوە، کە کانییەکی گەورە و بەری فراوانە لەوەوە پێیان وتووە کانی پانکە، پانکە بە واتای پان یان فراوان دێت.

 جوگرافیا 
گوندی کانی پانکە ھاوسنوورە لەگەڵ؛
 لە باکوورەوە گوندی دەرەتەت.
 لە باشوورەوە گوندی قالیجۆی سەروو.
 لە ڕۆژھەڵاتەوە گوندی گرێزە.
 لە ڕۆژاواوە گوندی بێستان سووری بچووک.

 مێژوو 
 لەساڵی ۱۹۱۹ لەلایەن کەسایەتی دیاری ناوچەکەو ڕیشسپی عەشیرەتی شێخ سمایلی (حاجی حمەگردە) ئاوەدانکراوەتەوە.
 ئەم گوندە چەندین جار توشی ڕوخاندن و چۆڵکردن بووەتەوە لەلایەن ڕژێمی بەعس لەساڵی ۱۹۸۷ لەگەڵ زەوی خانوەکانی تەخت کردوە و دانیشتوانەکەی ناچارکران ڕوبکەنە کۆمەڵگای زۆرەملێی باریکە، تا ڕاپەڕین و کۆڕەوە مەزنەکە دروست بوو، پاشان لەدوای ساڵی۱۹۹۲ جارێکی تر بەپەرۆشەوە دانیشتوانەکەی گەڕانەوە بۆ گوندەکەی خۆیان و لەسەر دارو پەردوی پاشماوەی خانوەکانیان دووبارە ئاوەدانیان کردەوە.
 لەساڵی(۱۹٤۹) یەکەم خوێندنگە لەم گوندەدا دروستکراوە و لە ئێستادا سێ خوێندنگە ھەیە لەناو گوندەکەدا.

 کشتوکاڵ 
ئەم گوندە زیاتر دانیشتوانەکەی بە کشتوکاڵ و ئاژەڵدارییەوە خەریکن نزیکەی (٤۰۰۰)دۆنم زەوی کشتوکاڵی سودی لێوەردەگیرێت بۆ کشتوکاڵکردن لەجۆری دێم و بەراو، ھەروەھا لەوەڕگایەکی زۆر و پوش و پاوەن لەسنورەکەداھەیە کە بۆ ئاژەڵ بەخێوکردن سودی لێوەر دەگیرێت کە نزیکەی ۲۰۰۰ سەر ئاژەڵ بەخێو دەکرێت لە گوندەکەدا لە جۆری مەڕ و بزن و مانگا.

 سەرچاوەکان 

پۆل:گوندەکانی سلێمانی
پۆل:شوێنە ئاوەدانەکانی پارێزگای سلێمانی
پۆل:گوندەکانی باشووری کوردستان
پۆل:شارەکانی عێراق